ธารินทร์ นิมมานเหมินทร์ สนับสนุนโครงการปฏิรูปการธนาคารของสหรัฐ และกลุ่มประเทศ G-20
อดีตรัฐมนตรีว่าการกระทรวงการคลัง ธารินทร์ นิมมานเหมินทร์ ผู้ช่วยให้ประเทศไทยรอดพ้นจากวิกฤติกาลการเงินแห่งเอเชียมาได้ สนับสนุนโครงการปฏิ
ในปีพุทธศักราช 2540ความหวั่นกลัวเกี่ยวกับเรื่องธนาคาร และการเป็นหนี้สินต่างประเทศทำให้ค่าเงินบาทอ่อนยวบทำให้ ประเทศไทยนำภูมิภาคเข้าสู่วิกฤติกาลการเงิน บริษัทการเงินหลายบริษัทปิดทำการธนาคารหลายแห่งรวมกิจการกับธนาคารอื่นๆหรือไม่ก็ขายหุ้นจำนวนมากให้นักลงทุนต่างชาติ ขณะนี้ ถึงแม้ธนาคารส่วนมากในเอเชียจะมีฐานะมั่นคงเมื่อเปรียบกันดูแล้ว แต่วิกฤติกาลการเงินโลกกำลังกระทบกระเทือนอุตสาหกรรมอื่นๆในภูมิภาค เศรษฐกิจของประเทศส่วนใหญ่ในภูมิภาค พึ่งรายได้จาการการส่งออกอย่างมากและการที่ภาวะเศรษฐกิจซบเซาในสหรัฐและยุโรปซึ่งทำให้การจำหน่ายสินค้าออกลดลงกำลังกระทบกระเทือนเศรษฐกิจของประเทศเหล่านั้นอย่างหนักตามการพยากรณ์ เศรษฐกิจไทยจะหดตัวอาจถึงสี่เปอร์เซ็นต์ และคนอาจว่างงานถึงสองล้านคน อดีตรัฐมนตรีว่าการกระทรวงการคลัง ธารินทร์นิมมานเหมินทร์กล่าวไว้ตอนนี้ว่า "รัฐบาลของประเทศต่างๆ ในเอเชียเกือบทุกประเทศก็ว่าได้เริ่มดำเนินมาตรการกระตุ้นทางการคลังหลายอย่าง แต่เราจะทำเช่นนั้นได้ชั่วระยะหนึ่งในบั้นปลาย เราจำต้องหันไปพึ่งการไหลเวียนของการค้าระหว่างประเทศ และบริการระหว่างประเทศเป็นเครื่องมือช่วยให้เศรษฐกิจของประเทศทางเอเชียที่ถูกกระทบกระเทือนหลุดพ้นจากวิกฤติกาลการเงินโลก อดีตรัฐมนตรีว่าการกระทรวงการคลังไทย สนับสนุนมาตรการปฏิรูปต่างๆที่รัฐมนตรีว่าการกระทรวงการคลังอเมริกัน ธิโมธี ไกต์เนอร์กำหนดไว้ซึ่งรวมถึงการลงทุนร่วมระหว่างภาครัฐและเอกชนเพื่อกว้านซื้อหนี้เสียและหลักทรัพย์เสีย โดยท่านกล่าวไว้ตอนนี้ว่า "เมื่อมองในหลักการแล้วไม่มีทางเลือกอื่นถ้าเราต้องการให้ระบบสินเชื่อทำงานอย่างเหมาะสมรัฐบาลจำเป็นต้องเข้าแซกแซงในเรื่องนั้นและว่าเมื่อพิจารณาแผนการของนายไก๊ต์เนอร์อย่างละเอียดแล้ว จะเห็นว่าเป็นแผนการที่เหมาะสมทีเดียว" อดีตรัฐมนตรีว่าการกระทรวงการคลัง ธารินทร์นิมมานเหมินทร์กล่าวด้วยว่า แผนการฟื้นฟูระบบการเงินโลกของปรเทศกลุ่ม จี-20กำลังเคลื่อนที่ไปถูกทิศทาง แต่ประเทศอุตสาหกรรมที่สำคัญๆจะต้องทำให้มั่นใจว่า การสนับสนุนเศรษฐกิจที่กำลังพัฒนาคงดำเนินไปอย่างต่อเนื่องเพราะประเทศกำลังพัฒนาเหล่านั้น ไม่สามารถธำรงรักษามาตราการกระตุ้นภาวะเศรษฐกิจชุดใหญ่โตเหมือนของทางโลกอุตสาหกรรมนั้นไว้ให้ยั่งยืนตลอดไปได้